Conform aceleiași surse, Anghel Iordănescu este o mare valoare a sportului, a fotbalului românesc: „Este antrenorul secolului, iar noi suntem prieteni de o viață. A fost și senator UNPR. Aceștia sunt români care au făcut cu adevărat ceva pentru România, au creat valoare și lasă moștenire românilor această valoare. Ei sunt oamenii care trebuie votați, oamenii care trebuie să reprezinte în continuare România, de acum în Parlamentul European!”.









Oprea: UNPR va decide în iunie în privința unui candidat la prezidențiale



Președintele UNPR, Gabriel Oprea, spune că formațiunea nu a decis încă dacă va avea, la alegerile prezidențiale din acest an, un candidat propriu sau va sprijini un alt candidat, scrie Mediafax. Decizia urmează să fie luată în iunie, la Comitetul Executiv Național.



Reprezentanții Uniunii Naționale pentru Progresul României (UNPR) se pregătesc pentru alegerile viitoare, unde sunt pregătiți să meargă singuri, însă pentru președinția României nu au decis încă dacă vor avea candidat propriu sau vor sprijini candidatul altei formațiuni.



Aflat la sâmbătă la Constanța, președintele UNPR, Gabriel Oprea, a spus că formațiunea nu a decis încă dacă la alegerile din acest an pentru funcția de președinte al țării va avea un candidat propriu sau va sprijini un alt candidat.



„În iunie noi o să facem un Comitet Executiv Național și o să luăm o decizie. Dacă vom avea candidat sau vom sprijini un anume candidat, și vom spune acest lucru. Noi suntem pregătiți să mergem în alegeri singuri, și la locale și la generale, dar în politică niciodată să nu spui niciodată”, a afirmat Gabriel Oprea.

